<classify> Harakati za usajili ndani ya klabu ya YANGA sasa ni kama zimekamilika kwa asilimia zaidi ya tisini kufuatia wachezaji takribani wote waliohitajiwa na benchi la ufundi la klabu hiyo kukamilisha usajili wao. Mwenyekiti wa labu hiyo Mshindo Msola, tayari amekiri suala la hilo kufukia hatua nzuri. Wamekamilisha usajili wa wachezaji wa kimataifa na hata wa ndani. Kwa mujibu wa uongozi wa klabu hiyo, wachezaji hao iinatarajia kuwatangaza rasmi Julai 27 Uwanja wa Taifa, ambapo itakuwa ni kilele cha Siku ya Wananchi ambayo imeanzishwa rasmi mwaka huu. Siku hii itakuwa endelevu kwa miaka ijayo pia ili kuwapa fursa mashabiki wa timu hiyo kupata utambulisho rasmi wa wachezaji wao wapya. Kutokana na usajili huo, huu ndiyo muonekano wa wachezaji wapya kikosi cha Yanga kuelekea msimu wa 20192020:- Mlinda mlango Farouk Shikhalo amemwaga wino kwa kandarasi ya miaka miwili ametokea Bandari FC ya Kenya. Mabeki Ally Ally, Mwarabu amejiunga na Yanga akitokea KMC, Ally Mtoni Sonso ametokea Lipuli FC, Lamine Moro raia wa Ghana, Mustapha Seleman raia wa Burundi. Viungo Abulaziz Makame ametokea Mafunzo FC ya Zanzibar, Balama Mapinduzi ametokea Alliance FC, Issa Bigirimana raia wa Rwanda, Patrick Sibomana raia wa Rwanda. Safu ya ushambuliajiJuma Balinya ametokea Polisi ya Uganda, Maybin Kalengo ametokea Zesco ya Zambia  <topic>: michezo 